als_Latn dik_Latn sag_Latn
Kryetari i Veteranëve të Gjilanit: Nuk është bërë nami nëse kemi harruar dikënd
Ahmet Daku, Kryetar i Shoqatës së Veteranëve të Luftës, dega në Gjilan, dhe anëtar i komisionit në nivel qeveritar thotë se nuk është mirë të politizohet lista preliminare, sepse do të verifikohen të gjitha rastet dhe se askujt nuk do t`i hymë në hak.
Në Zonën e Karadakut, pas publikimit të listës së veteranëve kanë nisur edhe reagimet e ndryshme për mos përfshirje në listat preliminare. Madje, Lutfi Haziri e quajti turp këtë proces.
Por, Daku thotë se të gjithë ata që nuk janë përfshirë në listë e që kanë prova, kanë të drejtë ankese në afat prej 30 ditësh!
“Ky proces nuk është mirë të politizohet, sepse është shumë kompleks. Unë e di që komisioni ka punuar me shumë seriozitet, dhe nëse vërtetohen rastet e harruara, askujt s`do t`i hymë në hak. As unë nuk e përjashtojë mundësinë që është harruar ndonjë rast, madje kemi harruar edhe dëshmorë. Por, të gjitha këto do të rregullohen me kohë”, tha Daku.
als_Latn als_Latn als_Latn als_Latn als_Latn